CELEX: 22002A0122(02)
Language: mt
Date: 2002-01-22 00:00:00
Title: Protokoll li jistabbilixxi l-opportunitajiet tas-sajd u l-kumpens ipprovduti fil-Ftehim bejn il-Komunità Ekonomika Ewropea u l-Gvern tar-Repubblika tal-Guinea-Bissau dwar is-sajd ’il barra mill-kosta tal-Guinea-Bissau għall-perjodu taż-żmien mis-16 ta' Ġunju 2001 sal-15 ta' Ġunju 2006

Avviż Legali Importanti

|

22002A0122(02)

Official Journal L 019 , 22/01/2002 P. 0035 - 0046

		Protokollli jistabbilixxi l-opportunitajiet tas-sajd u l-kumpens ipprovduti fil-Ftehim bejn il-Komunità Ekonomika Ewropea u l-Gvern tar-Repubblika tal-Guinea-Bissau dwar is-sajd ’il barra mill-kosta tal-Guinea-Bissau għall-perjodu taż-żmien mis-16 ta' Ġunju 2001 sal-15 ta' Ġunju 2006Artikolu 1Għall-perjodu taż-żmien ta' ħames snin mis-16 ta' Ġunju 2001, l-opportunitajiet tas-sajd konċessi skond l-Artikolu 4 tal-Ftehim għandhom ikunu kif ġej:1. (a) bastimenti konġelaturi tas-sajd għall-gambli: 9600 tunnellati metriċi gross irreġistrati (GRT) kull sena;(b) bastimenti konġelaturi tas-sajd għall-ħut tad-denb u ċ-ċefalopodi: 2800 tunnellati metriċi gross irreġistrati (GRT) kull sena;2. bastimenti konġelaturi li jistadu bit-tkarkir għat-tonn: 40 bastiment;3. bastimenti tas-sajd għat-tonn bl-arblu u l-lenza u bastimenti tas-sajd għall-wiċċ bil-konzijiet: 36 bastiment.Artikolu 21. Għall-ewwel tliet snin ta' l-applikazzjoni l-Protokoll, il-kumpens iffissat fl-Artikolu 9 tal-Ftehim għandu jiġi ffissat għal EUR 10000000 kull sena (EUR 9000000 mill-kumpens finanzjaru, jitħallsu mhux iktar tard mill-15 ta' Jannar 2002 għall-ewwel sena u wara d-data ta' l-ewwel anniversarju tal-Protokoll fis-snin ta' wara, u EUR 1000000 għall-miżuri pprovduti fl-Artikolu 4 ta' dan il-Protokoll).2. Għall-aħħar sentejn ta' l-applikazzjoni tal-Protokoll, il-kumpens ipprovdut fl-Artikolu 9 tl-Ftehim għandu jiġi ffisat għal EUR 1050000 kull sena (EUR 9500000 kumpens finanzjarju u EUR 1000000 għall-miżuri pprovduti fl-Artikolu 4 tal-Protokoll.3. Il-Gvern tar-Repubblika tal-Guinea-Bissau għandu jkollu diskrezzjoni sħiħa dwar l-użu li jintgħamel mill-kumpens finanzjarju.4. Il-kumpens finanzjarju għandu jitħallas f'kont speċifikat mill-Gvern tar-Repubblika tal-Guinea-Bissau u miftuħ mat-Teżor Pubbliku.Artikolu 3Iż-żewġ partijiet jindaħlu li jippromwovu sajd responsabbli fl-ibħra tal-Guinea-Bissau fuq il-prinċipju tan-nuqqas ta' diskriminazzjoni bejn il-flotot differenti tas-sajd f'dawn l-ibħra.Matul il-perjodu taż-żmien kopert b'dan il-Ftehim, l-awtoritajiet tal-Komunità u tal-Guinea-Bissau għandhom isegwu l-evoluzzjoni tar-riżorsi fiż-żona tas-sajd tal-Guinea-Bissau. Għandha tinżamm laqgħa xjentifika konġunta kull sena fi Brussel jew f'Bissau għal dan il-fini.Imsejsa fuq il-konklużjonijiet tal-laqgħa xjentifika ta' kull sena u l-aħjar parir xjentifiku disponibbli, iż-żewġ partijiet għandhom jikkonsultaw lil xulxin fi ħdan il-Kumitat Konġunt ipprovdut bl-Artikolu 11 tal-Ftehim u, meta meħtieġ u bi qbil komuni, jieħdu miżuri sabiex jiżguraw il-ġestjoni sostenibbli tar-riżorsi tas-sajd.Jekk il-miżuri ta' hawn fuq jinvolvu tnaqqis fl-opportunitajiet tas-sajd konċessi skond dan il-Protokoll, għandu jiġi aġġustat il-kumpens.Fuq it-talba tal-Komunità, l-opportunitajiet tas-sajd konċessi skond dan il-Protokoll jistgħu jiġu miżjuda bi ħlasijiet suċċessivi akkont ta' 1000GRT fis-sena, jekk ir-riżorsi jippermettu. F'dawn il-każijiet, il-kumpens riferit fl-Artikolu 2 għandu jiġi miżjud proporzjonalment, pro rata temporis.Artikolu 4Il-miżuri ddikjarati hawn taħt għandhom jiġu ffinanzjati mill-kumpens ipprovdut fl-Artikolu 2(1), kif ġej:(a) il-finanzjament ta' programmn xjentifiku jew tekniku tal-Guinea-Bissau sabiex itejjeb it-tagħrif dwar ir-riżorsi tas-sajd u l-monitoraġġ ta' l-evoluzzjoni tar-riżorsi fiż-żona tas-sajd tal-Guinea-Bissau u l-funzjonament tal-laboratorju tar-riċerka dwar is-sajd, b'mod partikolari t-titjib tal-kondizzjonijiet tas-saħħa u l-iġjene fis-settur tas-sajd: EUR 200000 kull sena;(b) għotjiet għall-istudju u t-taħriġ prattiku fid-dixxiplini varji xjentifiċi, tekniċi u ekonomiċi li għandhom x'jaqsmu mas-sajd. L-għotjiet jistgħu jintużaw ukoll f'kull Stat marbut mal-Komunità bi ftehim ta' koperazzjoni. L-ispiża totali ta' l-għotjiet ma tistax taqbeż il-EUR 150000 kull sena. Fuq il-talba ta' l-awtoritajiet tal-Guinea-Bissau, parti minn din is-somma tista’ tintuża biex tkopri l-ispejjeż tal-parteċipazzjoni f'laqgħat internazzjonali jew korsijiet tat-taħriġ li jirrigwardaw is-sajd jew l-organizzazzjoni ta' seminarji dwar is-sajd fil-Guinea-Bissau. Din is-somma għandha titħallas fil-kont speċifikat mill-awtoritajiet kompetenti nazzjonali, li għandhom jamministraw l-għotjiet għall-istudju u l-attivitajiet l-oħra ffinanzjati b'dan il-mod;(ċ) l-appoġġ għall-investimenti fis-settur tas-sajd fuq skala żgħira: EUR 250000 kull sena;(d) is-sorveljanza tal-postijiet tas-sajd, inkluż li tiġi stabbilita sistema tal-monitoraġġ tal-bastimenti bis-satellita (VMS): EUR 300000 kull sena;(e) appoġġ istituzzjonali lill-Ministeru tas-Sajd: EUR 60000 kull sena;(f) assistenza teknika sabiex jiġu stabbiliti u mmonitorjati l-miżuri ta' hawn fuq, li l-kuntest u l-arranġamenti tagħhom għandhom jiġu ddefiniti bi qbil komuni bejn iż-żewġ partijiet: EUR 40000 kull sena.Il-miżuri għandhom jiġu deċiżi mill-awtoritajiet kompetenti nazzjonali fuq il-bażi ta' programm ta' azzjoni li għandu jintbagħat għat-tagħrif lill-Kummissjoni tal-Komunitajiet Ewropej qabel l-ewwel ħlas.Artikolu 5L-ammonti riferiti fl-Artikolu 4(a), (ċ), (d), (e) u (f) għandhom jintgħamlu disponibbli lill-awtoritajiet u lill-korpi kompetenti tal-Guinea-Bissau mhux iktar tard mill-15 ta' Jannar 2002 għall-ewwel sena u wara d-data ta' l-anniversarju tal-Protokoll għas-snin ta' wara, u għandhom jitħallsu fil-kontijiet bankarji ta' l-awtoritajiet kompetenti tal-Guinea-Bissau skond l-iskeda għall-użu tagħhom.L-ammonti riferiti fl-Artikolu 4(b) għandhom jitħallsun kif jintużaw.L-awtoriajiet kompetenti nazzjonali għandhom jittrasmettu rapport annwali dwar l-implimentazzjoni ta' dawn il-mżuri u r-riżultati miksuba, u dwar kull diffikultà li jiltaqgħu magħha, lid-Delegazzjoni tal-Kummissjoni Ewropea fil-Guinea-Bissau, mhux iktar tard minn tliet xhur wara d-data ta' l-anniversarju tal-Protokoll. Dan ir-rapport għandu jinkludi tagħrif dwar l-implimentazzjoni tal-miżuri tat-taħriġ iffinanzjati bil-ħlasijiet mis-sidien tal-bastimenti pprovduti fil-punt 5.3 ta' l-Anness Tekniku.Il-Komunità Ewropea tirriserva d-dritt li tistaqsi lill-awtoritajiet kompetenti nazzjonali għal kull tagħrif addizzjonali dwar ir-riżultati u, meta japplika, li tikkunsidra mill-ġdid il-ħlasijiet interessati jekk il-miżuri ma jiġux implimentati.Artikolu 6Jekk il-Komunità tonqos milli tagħmel il-ħlasijiet ipprovduti fl-Artikoli 2 u 4, il-Guinea-Bissau tirriserva d-dritt li tissospendi l-applikazzjoni ta' dan il-Protokoll.Artikolu 7Meta ċirkostanzi ħorox li ma jkunux jistgħu jiġu attribwiti lill-fenomeni naturali jipprevjienu l-attivitajiet tas-sajd fiż-żona esklużiva ekononomika tal-Guinea-Bissau, il-Komunità tista' tissospendi l-ħlas tal-kumpens matul il-perjodu taż-żmien meta jiġi pprevenut is-sajd wara konsultazzjonijiet minn qabel, meta possibbli, bejn iż-żewġ partijiet.Il-ħlas tal-kumpens għandu jerġa' jibda meta s-sitwazzjoni terġa' lura għan-normal u wara konsultazzjoni bejn iż-żewġ partijiet li jikkonfermaw illi s-sitwazzjoni x'aktarx li tippermetti ritorn għall-attivitajiet normali tas-sajd.Artikolu 8L-Anness mal-Ftehim bejn il-Komunità Ekonomika Ewropea u l-Gvern tar-Repubblika tal-Guinea-Bissau dwar is-sajd 'il barra mill-kosta tal-Guinea-Bissau, huwa hawnhekk imħassar u mibdul bl-Anness ta' ma' hawn.Artikolu 9Dan il-Protokoll bl-Annessi ta' miegħu għandu jidħol fis-seħħ fid-data li fiha l-partijiet jinnotifikaw lil xulxin bit-tkomplija tal-proċeduri meħtieġa għal dan il-għan.Għandu jibda japplika mis-16 ta' Ġunju 2001.--------------------------------------------------ANNESSIL-KONDIZZJONIJIET LI JIRREGOLAW IS-SEGWIMENT TA' L-ATTIVITAJIET TAS-SAJD MILL-BASTIMENTI KOMUNITARJI FIŻ-ŻONA TAS-SAJD TAL-GUINEA-BISSAU1. L-applikazzjoni għal-liċenzji u l-formalitajiet tal-ħruġ1.1. L-awtoritajiet kompetenti tal-Komunità Ewropea għandhom jippreżentaw lill-Ministeru tas-Sajd tar-Repubblika tal-Guinea-Bissau, permezz tad-Delegazzjoni tal-Kummissjoni Ewropea fil-Guinea-Bissau, applikazzjoni għal kull bastiment li jixtieq jistad skond il-Ftehim, mill-inqas 20 jum qabel id-data tal-bidu ta' l-iskond mitlub tal-validità.L-applikazzjonijiet għandhom isiru fuq il-formoli pprovduti għal dan il-għan mill-Gvern tar-Repubblika tal-Guinea-Bissau, li kampjun tagħhom huwa mehmuż (l-Appendiċi I).1.2. L-applikazzjonijiet għal-liċenzji għandhom ikunu akkumpanjati bi prova tal-ħlas tal-piż għall-iskond tal-validità tal-liċenzja, l-ammont stabbilit fis-6.2 u, fil-każ tal-bastimenti konġelaturi tas-sajd, kopja tad-dokument imfassal mill-Istat Membru li jiċċertifika t-tunnellaġġ metriku f'GRT. Il-piż għandu jitħallas fil-kont speċifikat mill-awtoritajiet tal-Guinea-Bissau. L-oriġinl tal-liċenzja għandu jinħareġ lill-kaptan tal-bastiment jew lir-rappreżentant tiegħu.Jekk applikazzjoni għal-liċenzja tintgħamel rigward bastiment li jkun diġà kellu liċenzja skond il-Protokoll u li l-karatteristiċi tekniċi tiegħu jibqgħu mhux mibdula, din l-applikazzjoni għandha tiġi ppreżentata lill-Ministeru tas-Sajd permezz tal-Delegazzjoni tal-Kummissjoni Ewropea f'Bissau, akkumpanjata biss mill-prova tal-ħlas tal-piż għall-perjodi taż-żmien fil-kwistjoni. Il-Ministeru tas-Sajd għandu jawtorizza liċenzja ġdida, filwaqt li jdaħħal fis-seħħ id-dettalji ta' l-ewwel applikazzjoni għal-liċenzja ssottomessa skond il-Protokoll.1.3. Id-Delegazzjoni tal-Kummissjoni Ewropea f'Bissau għandha tiġi nnotifikata b'kull waħda mil-liċenzji maħruġa.1.4. Il-piżijiet għandhom jinkludu l-imposti kollha nazzjonali u lokali għajr l-imposti tal-portijiet.1.5. Għandhom jintużaw il-perjodi taż-żmien ta' 12-il xahar kull wieħed li ġejjin sabiex tiġi stabbilita l-validità tal-liċenzji:l-ewwel perjodu taż-żmien: mis-16 ta' Ġunju 2001 sal-31 ta' Diċembru 2001it-tieni perjodu taż-żmien: mill-1 ta' Jannar sal-31 ta' Diċembru 2002it-tielet perjodu taż-żmien: mill-1 ta' Jannar sal-31 ta' Diċembru 2003ir-raba' perjodu taż-żmien: mill-1 ta' Jannar sal-31 ta' Diċembru 2004il-ħames perjodu taż-żmien: mill-1 ta' Jannar sal-31 ta' Diċembru 2005is-sitt perjodu taż-żmien: mill-1 ta' Jannar sal-15 ta' Ġunju 2006L-ebda liċenzja ma tista' tibda matul perjodu taż-żmien ta' 12-il xahar u ttemm matul il-perjodu taż-żmien tat-12-il xahar ta' wara.1.6. Il-liċenzji għandhomi jinħarġu lil bastimenti speċifiċi u ma għandhomx ikunu trasferibbli. Madankollu, fuq it-talba tal-Komunità Ewropea u meta tiġi ppruvata forza maġġuri, il-liċenzja ta' bastiment tista' tinbidel b'liċenzja ġdida għal bastiment ieħor li l-karatteristiċi tiegħu jkunu bħal dawk ta' l-ewwel bastiment. Jekk it-tunnellaġġ metriku gross (il-GRT) tal-bastiment li jieħu l-post ikun ogħla minn dak tal-bastiment mibdul, id-differenza fil-piż trid titħallas pro rata temporis.Ir-rata l-ġdida għandu jkollha effett mill-jum li fih is-sid tal-bastiment jirritorna l-liċenzja kkanċellata lill-Ministeru tas-Sajd tar-Repubbika tal-Guinea-Bissau. Id-Delegazzjoni tal-Komunità Ewropea f'Bissau għandha tiġi mgħarrfa bit-trasferiment tal-liċenzja.1.7. Id-disposizzjonijiet li japplikaw għall-bastimenti konġelaturi tas-sajd.1.7.1. Il-liċenzji jridu jinżammu abbord il-ħin kollu.1.7.2. Qabel ma jinħarġu l-liċenzji, il-bastimenti jridu jidħlu fil-port ta' Bissau darba f'kull perjodu taż-żmien ta' 12-il xahar sabiex jitwettaq l-ispezzjon meħtieġ skond ir-regolamenti. L-ispezzjon għandu jitwettaq b'mod esklużiv minn persuni awtorizzati kif mistħoqq u jrid jiġi effettwat fi żmien 48 siegħa tax-xogħol mill-wasla tal-bastiment fil-port jekk il-wasla tkun ġiet imħabbra mill-inqas 72 siegħa qabel. Jekk il-liċenzja ma tinħariġx fil-limitu taż-żmien ta' 48 siegħa għal raġunijiet attribwiti lill-Ministeru tas-Sajd, kull spiża għandha tinġarr minn dan ta' l-aħħar. Jekk il-bastiment jibqa' fil-port wara li tkun inħarġet il-liċenzja, is-sid tal-bastiment għandu jġorr l-ispejjeż u l-imposti rilevanti.Jekk fl-istess perjodu taż-żmien ta' 12-il xahar tiġi allokata liċenzja ġdida, il-bastimenti li l-karatteristiċi tekniċi tagħhom ma jitbiddlux ma għandhomx għalfejn jerġgħu jiġu spezzjonati jew jidħlu fil-port. Madanollu, kull spiża li tinħoloq mill-ħruġ tal-liċenzja għandha tinġarr minn sid il-bastiment.1.7.3. Minkejja l-Artikolu 4(3), il-liċenzji għandhom jinħarġu għal tliet xhur, sitt xhur jew 12-il xahar u għandhom ikunu jistgħu jiġġeddu. L-utilizzazzjoni ta' l-opportunijiet tas-sajd konċessi skond l-Artikolu 1 tal-Protokoll għandha tkun ikkalkolata rigward l-iskond tal-validità tal-liċenzji. Fl-ewwel u l-aħħar perjodi taż-żmien ta' 12-il xahar, il-liċenzji għandhom jitħallsu fil-proporzjon ta' l-iskond tal-validità tagħhom.1.7.4. Il-piżijiet li jridu jitħallsu mis-sidien tal-bastimenti għandhom ikunu kif ġej fl-EUR skond il-GRT:- għal-liċenzli annwali:- 197 għall-bastimenti tas-sajd għall-ħut bid-denb,- 219 għall-bastiment tas-sajd għaċ-ċefalopodi,- 279 għall-bastimenti tas-sajd għall-gambli;- għal-liċenzji ta' sitt xhur:- 102 għall-bastimenti tas-sajd għall-ħut tad-denb,- 113 għall-batiment tas-sajd għaċ-ċefalopodi,- 144 għall-bastimenti tas-sajd għall-gambli;- għal-liċenzji ta' tliet xhur:- 52 għall-bastimenti tas-sajd għall-ħut tad-denb,- 58 għall-bastimenit tas-sajd għaċ-ċefalopodi,- 73 għall-bastimenti tas-sajd għall-gambli.Dawn il-piżijiet għandhom jiġu miżjuda b'5 % mir-raba' perjodu taż-żmien ta' 12-il xahar ta' l-applikazzjoni tal-Protokoll.1.7.5. Bħala alternattiva għat-tniżżil l-art obbligatorju bil-prezzijiet tas-suq ipprovdut skond il-punt 4, il-piżijiet supplimentari mis-sidien tal-bastimenti li jagħżlu li ma jniżżlux il-ħut l-art għandhom ikunu kif ġej:- EUR 7/GRT għal-liċenzji ta' tliet xhur,- EUR 14/GRT għal-liċenzji ta' sitt xhur,- EUR 23/GRT għal-liċenzji ta' sena.1.8. Id-disposizzjonijiet li japplikaw għal-liċenzji tal-bastimenti tas-sajd għat-tonn u l-bastimenti tas-sajd għall-wiċċ bil-konzijiet1.8.1. Il-liċenzji jridu jinżammu abbord il-ħin kollu; madankollu, ġaladarba l-Kummissjoni tal-Komunitajiet Ewropej tkun għarrfet lill-awtoritajiet tal-Guinea-Bissau illi ntgħamlu l-ħlasijiet bil-quddiem, dawn ta' l-aħħar għandhom idaħħlu l-bastiment fil-kwistjoni fir-reġistru tal-bastimenti awtorizzati li jistadu li jintbagħat lill-awtoritajiet tas-sorveljanza tal-Guinea-Bissau. Sakemm jiġi rċevut l-oriġinal tal-liċenzja, tista' tinħareġ bil-fax kopja tal-liċenzja li tkun tfasslet u li trid tinżamm abbord il-bastiment.1.8.2. Il-liċenzji għandhom ikopru perjodi taż-żmien ta' 12-il xahar. Il-piżijiet għandhom ikunu ta' EUR 25 għal kull tunnellata metrika maqbuda fiż-żona tas-sajd tal-Guinea-Bissau.1.8.3. Il-liċenzji għandhom jinħarġu wara l-ħlas lill-awtoritajiet kompetenti nazzjonali ta' somma waħda f'daqqa ta' EUR 2250 fis-sena għal kull bastiment tas-sajd għt-tonn bit-tartarun, ta' EUR 375 fis-sena għal kull bastiment tas-sajd għat-tonn bl-arblu u l-lenza u ta' EUR 625 fis-sena għal kull bastiment tas-sajd għall-wiċċ bil-konzijiet, li jkopru l-piżijiet għal:- 90 tunnellata metrika ta' tonn maqbud kull sena fil-każ tal-bastimenti tas-sajd bit-tartarun,- 15-il tunnellata metrika maqbuda kull sena fil-każ tal-bastimenti tas-sajd għat-tonn bl-arblu u l-lenza,- 25 tunnellata metrika maqbuda kull sena fil-każ tal-bastimenti tas-sajd għall-wiċċ bil-konzijiet,1.8.4. Id-dikjarazzjoni finali tal-piżijiet mistħoqqa għas-sena tas-sajd għandha titfassal mill-Kummissjoni tal-Komunitajiet Ewropej fit-tmiem ta' kull sena kalendarja fuq il-bażi tad-dikjarazzjoniet tal-qabdiet magħmula minn kull sid ta' bastiment u kkonfermati mill-istituti xjentifiċi responsabbli mill-verifika ta' l-informazzjoni dwar il-qabdiet (l-ORSTOM u l-IEO). Id-dikjarazzjoni għandha tintbagħat lill-Ministru tas-Sajd u lis-sidien tal-bastimenti fl-istess żmien. Kull ħlas addizzjonali għandu jintgħamel mis-sidien tal-bastimenti lill-awtoritajiet kompetenti tal-Guinea-Bissau l-iktar tard sal-31 ta' Mejju tas-sena ta' wara, fil-kont riferit fil-1.2. Madankollu, jekk id-dikjarazzjoni finali tkun iktar baxxa mill-avvanz imsemmi hawn fuq, il-bilanċ li jirriżulta ma għandux jiġi rifuż.2. Id-dikjarazzjonijiet dwar il-qabdietIl-bastimenti Komunitarji kollha awtorizzati skond il-Ftehim li jistadu fiż-żona tas-sajd tal-Guinea-Bissau huma meħtieġa li jibagħtu dikjarazzjoni dwar il-qabdiet tagħhom lill-Ministeru tas-Sajd, b'kopja lid-Delegazzjoni tal-Kummissjoni Ewropea fil-Guinea-Bissau, skond dan li ġej:- għall-bastimenti tas-sajd bit-tkarkir għandha tintgħamel dikjarazzjoni skond il-kampjun anness ma' hawn (l-Appendiċi 2). Id-dikjarazzjonijiet għandhom jitfasslu kull xahar u ppreżentati mill-inqas darba kull kwart tas-sena;- għall-bastimenti tas-sajd bit-tartarun, il-bastimenti tas-sajd bl-arblu u l-lenza u l-bastimenti ts-sajd għall-wiċċ bil-konzijiet, għandu jinżamm reġistru tas-sajd, skond l-Appendiċi 3, għall-perjodi taż-żmien tas-sajd imqattgħin fiż-żona tas-sajd tal-Guinea-Bissau. Il-formola trid tintbagħat kull sitt xhur lill-Ministeru tas-Sajd permezz tad-Delegazzjoni tal-Kummissjoni Ewropea fil-Guinea-Bissau. Meta ma jitwettqu l-ebda ħidmiet tas-sajd fiż-żona tas-sajd tal-Guinea-Bissau, is-sidien tal-bastimenti huma madankollu meħtieġa li jibagħtu dikjarazzjoni bl-effett li ma ntgħamlet l-ebda qabda;- il-formoli jridu jiġu kkompletati b'mod leġibbli, fejn jingħataw b'mod partikolari t-totali ta' kull xahar ta' l-ispeċji u trid tkun iffirmata mill-kaptan tal-bastiment.Jekk dawn id-disposizzjonijiet ma jitħarsux, il-Gvern tal-Ginea-Bissau jirriserva d-dritt li jissospendi, u fil-każ tat-tieni offiża li ma jġeddidx il-liċenzja tal-bastiment li jagħmel il-kontravenzjoni sakemm titħares il-formalità.3. Il-qabdiet sekondarji ta' ħut3.1. Il-bastimenti tas-sajd tal-ħut tad-denb ma jistgħux iżommu abbord krustaċji jew ċefalopodi li jgħoddu, f'kull każ, għal iktar minn 9 % tal-qabda totali tagħhom fiż-żona tas-sajd tal-Guinea-Bissau.Il-bastimenti tas-sajd taċ-ċefalopodi ma jistgħux iżommu abbord krustaċji li jgħoddu, f'kull każ, għal iktar minn 9 % tal-qabda totali tagħhom fiż-żona tas-sajd tal-Guinea-Bissau.Il-bastimenti tas-sajd tal-gambli ma jistgħux iżommu abbord ċefalopodi u ħut bid-denb li jgħoddu għal iktar minn 50 % tal-qabda totali tagħhom fiż-żona tas-sajd tal-Guinea-Bissau.3.2. Il-bastimenti tas-sajd għat-tonn bl-arblu u l-lenza għandhom ikunu awtorizzati li jistadu għal-lixka ħajja bil-ħsieb li jwettqu l-attivitajiet tagħhom tas-sajd fiż-żona tas-sjd tal-Guinea-Bissau.4. It-tniżżil l-art tal-ħutBil-ħsieb li jiżguraw il-provvisti tal-ħut fis-suq lokali, il-bastimenti tas-sajd għandhom jimpenjaw ruħhom li jniżżlu l-ħut l-art bil-prezz tas-suq.Is-sidien Komunitarji tal-bastimenti jistgħu jagħżlu bejn it-tniżżil l-art tal-ħut u l-ħlas alternattiv b'rata uniformi.4.1. Jekk sid il-bastiment jagħżel li jniżżel il-qabda l-art, iridu jitniżżlu l-art il-kwantitajiet li ġejjin bil-prezz tas-suq:- il-bastimenti tas-sajd għall-ħut tad-denb: 50 kg ta' ħut għal kull GRT u kull kwart tas-sena,- il-bastimenti tas-sajd għaċ-ċefalopodi: 30 kg ta' ħut għal kull GRT u kull kwart tas-sena,- il-bastimenti tas-sajd għall-gambli: 100 kg ta' ħut għal kull GRT u kull kwart tas-sena,Dan it-tniżżil l-art jista' jintgħamel individwalment jew kollettivament.Is-sidien tal-bastimenti għandhom jgħarrfu lill-Ministeru tas-Sajd tal-Guinea-Bissau malajr kemm jista' jkun dwar it-tniżżil l-art u mill-inqas 48 siegħa qabel il-ħin tagħhom stmat dwar il-wasla fil-port, fejn jindikaw il-kwantità totali stmata li trid titniżżel l-art.Il-ħidmiet tat-tniżżil l-art ma għandhomx jieħdu iktar minn 24 siegħa mill-wasla tal-bastiment fil-port. Jekk din it-temma taż-żmien ma tintlaħaqx, il-bastiment huwa awtorizzat li jħalli l-port u jiġi kkunsidrat li ssodisfa l-obligi tiegħu li jniżżel l-art il-kwantità ddikjarata minn sid il-bastiment. Meta ma tintlaħaqx din it-temma taż-żmien ta' 24 siegħa, għandu jiġi mnaqqas numru ta' jiem tas-sajd proporzjonali għall-perjodu taż-żmien tat-tniżżil l-art mill-liċenzja sossegwenti ta' dan il-bastiment jew ta' bastiment ieħor innominat mis-sidien tal-bastimenti bl-istess karatteristiċi tekniċi. Barra minn hekk, l-imposti u l-ispejjeż kollha għandhom jinġarru mill-Guinea-Bissau.Il-limiti taż-żmien ta' hawn fuq ma għandhomx jinkludu s-Sibtijiet, il-Ħdud u l-btajjel pubbliċi.Għandu jinħareġ ċertifikat li jindika l-kwantità u l-valur tal-qabdiet imniżżla l-art lill-kaptan tal-bastiment fit-tmiem tal-ħidmiet tat-tniżżil l-art.Kull nuqqas tat-tħaris tal-ħtieġa li jitniżżlu l-qabdiet l-art għandu jitwaħħal multa ta' EUR 1000 għal kull tunnellata metrika mhux imniżżla l-art.4.2. Jekk sid il-bastiment jagħżel li jħallas il-ħlas b'rata uniformi, għandhom japplikaw id-disposizzjonijiet tal-punt 1.7.5.5. L-ingaġġar tal-baħrinIs-sidien tal-bastimenti li jkunu nħarġulhom il-liċenzji tas-sajd skond il-Ftehim għandhom jikkontribwixxu għat-taħriġ prattiku vokazzjonali taċ-ċittadini tal-Guinea-Bissau u għal titjib fis-suq tax-xogħol, bla ħsara għall-kondizzjonijiet u l-limiti ddikjarati hawn taħt.5.1. Kull sid ta' bastiment tas-sajd għandu jimpenja ruħu li jingaġġa:- tliet baħrin/sajjieda fuq bastimenti ta' inqas minn 250 GRT,- erba' baħrin/sajjieda fuq bastimenti ta' minn 250 sa 400 GRT,- ħames baħrin/sajjieda fuq bastimenti ta' minn 400 sa 650 GRT,- sitt baħrin/sajjieda fuq bastimenti ta' iktar minn 650 GRT.Madankollu s-sidien Komunitarji tal-bastimenti għandhom jagħmlu ħilthom li jżidu l-ekwipaġġ tal-baħrin mill-Guinea-Bissau ingaġġati sa 33 % ta' l-ekwipaġġ mhux fizzjali fl-attivitajiet tas-sajd.Dawn il-baħrin għandhom jiġu magħżula mis-sidien tal-bastimenti. Madanollu, jiddependi mill-ħtiġiet tat-taħriġ u tax-xogħol, il-Guinea-Bissau tista' tinnomina massimu ta' baħrin għal-kull bastiment tas-sajd.5.2. Is-sidien tal-bastimeni tat-tonn u tal-bastimenti tas-sajd għall-wiċċ bil-konzijiet għandhom jimpenjaw ruħhom li jimpjegaw ċittadini tal-Guinea-Bissau, bla ħsara għall-kondizzjonijiet u l-limiti ddikjarati hawn taħt:- għall-flotta tal-bastimnti tas-sajd għat-tonn bit-tartarun, għandhom jiġu ingaġġati seba' baħrin mill-Guinea-Bissau matul l-istaġun tas-sajd fiż-żona tas-sajd tal-Guinea-Bissau,- għall-flotta tal-bastimenti tas-sajd għat-tonn bl-arblu u l-lenza u tal-bastimenti tas-sajd għall-wiċċ bil-konzijiet, għandhom jiġu ingaġġati 17-il baħri għall-istaġun tas-sajd tat-tonn fiż-żona tas-sajd tal-Guinea Bissau, ilkoll assenjati lil bastimenti differenti.5.3. Il-pagi ta' dawn il-baħrin/sajjieda għandhom jiġu ffisati, qabel il-ħruġ tal-liċenzji, bi qbil komuni bejn is-sidien tal-bastimenti jew ir-rappreżentati tagħhom u l-Ministeru tas-Sajd; il-pagi għandhom jitħallsu mis-sidien tal-bastimenti u jridu jinkludu l-kontribuzzjonijiet soċjali li għalihom il-baħrin juma bla ħsara (inklużi l-assigurazzjoni tal-ħajja u l-inċidenti u l-assigurazzjoni tal-mard).Jekk il-baħrin ma jiġux ingaġġati, is-sidien tal-bastimenti tas-sajd tat-tonn bit-tartarun, il-bastimenti tas-sajd tat-tonn bl-arblu u l-lenza u l-bastiment tas-sajd għall-wiċċ bil-konzijiet huma obbligati li jħallsu somma waħda f'daqqa malajr kemm jista' jkun ekwivalenti għall-pagi tal-baħrin mhux ingaġġati għall-istaġun tas-sajd.Din is-somma għandha tintuża għat-taħriġ tal-baħrin/sajjieda fil-Guinea-Bissau u għandha titħallas f'kon speċifikat mill-awtoritajiet tal-Guinea-Bissau.6. L-osservaturi abbord6.1. Kull bastiment tas-sajd għandu jieħu oservatur abbord maħtur mill-Ministeru tas-Sajd.Normalment l-osservaturi ma għandhomx jibqgħu abbord għal iktar minn żewġ vjaġġi konsekuttivi. L-imbark u l-iżbark ta' l-osservaturi ma jistax jinterrompi l-vjaġġi jew il-ħidmiet tas-sajd.6.2. L-osservaturi għandhom jiġu ttrattati bħala fizzjali. Għandhom:- josservaw l-attivitajiet tas-sajd tal-bastimenti,- iwettqu kampjunar bijoloġiku fil-kuntesst tal-programmi xjentifiċi,- jinnotaw it-tagħmir tas-sajd użat,- jivverifikaw l-informazzjoni tal-qabdiet irreġistrati fir-reġistru għaż-żona tal-Guinea-Bissau,- jirrappurtaw bir-radjo l-informazzjoni dwar is-sajd mill-inqas darba fil-ġimgħa.Waqt li jkunu abbord, l-osservaturi għandhom:- jieħdu l-passi kollha approprjati sabiex jiżguraw illi l-kondizzjonijiet li fuqhom jittieħdu abbord u l-preżenza tagħhom abbord ma jinterrompux jew ifixklu l-attivitajiet tas-sajd,- jirrispettaw il-materjal u t-tagħmir abbord u l-kunfidenzjalità tad-dokumenti kollha li jappartjienu għall-bastiment,- jabbozzaw rapport dwar l-attività li jrid jiġi trasmess lill-awtoritajiet kompetenti tal-Guinea-Bissau. Dawn l-awtoritajiet għandhom jibagħtu kopja tar-rapport, wara l-proċessar u fi żmien ġimgħa, lid-Delegazzjoni tal-Komunitajiet Ewropej f'Bissau.It-termini dwar l-imbark ta' l-osservaturi għandhom jiġu miftiehma bejn sid il-bastiment jew l-aġent tiegħu u l-awtroritajiet tal-Guinea-Bissau. Il-pagi u l-kontribuzzjonijiet ta' l-assikurazzjoni soċjali jridu jitħallsu mill-Ministru tas-Sajd.Bħala kontribuzzjoni għall-ispejjeż li jinħolqu mill-preżenza ta' l-osservatur abbord, flimkien mal-piż tal-liċenzja sid il-bastiment għandu jħallas lill-awtoritajiet tal-Guinea-Bissau is-somma ta' EUR 10 għal kull GRT kull sena pro rata temporis għal kull bastiment li jistad fl-ibħra tal-Guinea-Bissau.Jekk l-osservatur jittella' abbord f'port barrani, l-ispejjeż tiegħu tal-vjaġġ iridu jiġu miġrura minn sid il-bastiment. Jekk bastiment b'osservatur mill-Guinea-Bissau abbord iħalli ż-żona tas-sajd tal-Guinea-Bissau, iridu jittieħdu l-miżuri kollha sabiex jiġi żgurat ir-ritorn ta' l-osservatur f'Bissau malajr kemm jista' jkun bl-ispejjeż għal sid il-bastiment.Jekk l-osservatur ma jkunx preżenti fil-ħin u fil-post miftiehem u matul it-12-il siegħa wara l-ħin miftiehem, sid il-bastiment għandu jkun maħfur awtomatikament mill-obbligu tiegħu li jtella' osservatur abbord.6.3. Il-bastimenti tas-sajd tat-tonn bit-tartarun u l-bastimenti tas-sajd għall-wiċċ bil-konzijiet għandhom jieħdu osservatur abbord fuq it-talba tal-Ministeru tas-Sajd.F'dawn il-każijiet, il-port ta' l-imbark għandu jiġi stabbilit bi qbil komuni bejn il-Ministeu tas-Sajd u s-sidien tal-bastimenti jew ir-rappreżentanti tagħhom.7. L-ispezzjon u l-monitoraġġIl-bastimenti Komunitarji li jistadu fiż-żona tas-sajd tal-Guinea-Bissau għandhom jippermettu u jassistu kull uffiċjal tal-Guinea-Bissau responsabbli mill-ispezzjon u l-monitoraġġ li jitla' abbord il-bastiment u jwettaq dmirijietu abbord. L-uffiċjal ma jridx jiba' abbord iktar fit-tul milli jkun meħtieġ sabiex jivverifika l-qabdiet b'kontrolli mingħajr għażla u jwettaq kull spezzjon ieħor li jkollu x'jaqsam ma' l-attivitajiet tas-sajd.8. Iż-żoni tas-sajdIl-bastimenti konġelaturi tas-sajd riferiti fl-Artikolu 1 tal-Protokoll għandhom ikunu awtorizzati li jistadu f'ibħra lil hemm minn 12-il mil mil-linji bażi.9. Id-daqs awtorizzat tal-maljiId-daqs minimu tal-malji awtorizzat għal korp tat-tkarkir (bil-malja miftuħa għal kollox) għandu jkun ta'(a) 70 mm għall-bastimenti tas-sajd tal-ħut bid-denb,(b) 70 mm għall-bastimenti tas-sajd taċ-ċefalopidi,(ċ) 40 mm għall-bastimeni tas-sajd għall-gambli,(d) 16-il mm għas-sajd tal-lixka ħajja.Għandu jkun awtorizzat is-sajd bit-tangun.10. Id-dħul fiż-żona u l-ħruġ minnhaIl-bastimenti Komunitarji li jkunu qegħdin jistadu kond il-Ftehim fiż-żona tas-sajd tal-Guinea-Bissau għandhom jirrappurtaw id-data u l-ħin tal-posizzjoni tagħhom lill-istazzjon tar-radju tal-Ministeru tas-Sajd meta jidħlu fis-żona tas-sajd tal-Guinea-Bissau u joħorġu minnha.Meta jinħargu l-liċenzji, il-Ministeru tas-Sajd għandu jgħarraf lis-sidien tal-bastimenti bis-sinjal tas-sejħa, il-frekwenza u l-ħinijiet t-xogħol ta' l-istazzjon.Meta ma jkunux jistgħu jikkomunikaw it-tagħrif bir-radjo, il-bastimenrti jistgħu jużaw mezzi alternattivi, bħalma huma t-telex, it-telegrammi jew il-fax (bin-numru 20.11.57, 20.19.57 u 20.16.84).11. Il-proċedura għat-tlugħ abbord u l-applikazzjoni tal-penali11.1. Id-Delegazzjoni tal-Komunitajiet Ewropej fil-Guinea-Bissau għandhom ikunu nnotifikati fi żmien 48 siegħa dwar kull tlugħ abbord jew kull applikazzjoni ta' penali ta' bastiment tas-sajd li jtajjar il-bandiera ta' Stat Membru tal-Komunità u li jkun qiegħed jaħdem skond dan il-Ftehim fl-ibħra tal-Guinea-Bissau u għandha fl-istess waqt tirċievi rapport sommarju dwar iċ-ċirkostanza rigward it-tlugħ abbord jew l-applikazzjoni tal-penali u r-raġunijiet li jkunu wasslu għalihom.Meta jsir tlugħ abbord, qabel ma jibda kull proċediment ġudizzjarju, għandu jsir attentat li tinqata' s-sentenza dwar il-kontrovewnzjoni allewgata permezz ta' proċedura amministrattiva. Din il-proċedura għandha ttemm mhux iktar tard minn tlitt ijiem tax-xogħol qabel it-tlugħ abbord.11.2. Jekk il-każ ma jkunx jista' jinqata bi proċedura amministrattiva u jkollu jidher quddiem korp ġudizzjarju kompetenti, l-awtorità kompetenti għandha tiffissa garanzija bankarja fi żmien 48 siegħa mit-tlestja tal-proċedura amministrattiva, sakemm issir id-deċiżjoni ġudizzjarja. Il-garanzija ma għandhiex taqbeż il-multa massima pprovduta skond il-leġislazzjoni nazzjonali rigward il-kontravenzjoni allegata.Il-garanzija tal-bank għandha tiġi rrilaxxata mill-awtorita kompetenti jekk il-kaptan tal-bastiment jinħeles bid-deċiżjoni ġudizzjarja.Il-bastiment u l-ekwipaġġ għandhom jiġu rrilaxxati:- jew meta jitwettqu l-obbligi li jinħolqu mill-proċedura amministrattiva, jew- għal darba tkun ġiet iddepożitata l-garanzija bankarja.12. Iż-żoni tal-provvistiIl-bastimenti Komunitarji li jkunu jixtiequ jgħabbu l-karburant mill-ġdid ġewwa 12-il mil nawtiku mill-kosta jridu jħarsu l-leġislazzjoni nazzjonali f'dan ir-rigward.--------------------------------------------------